《清平乐（赵围避暑）》
宋代·刘镇

柳阴庭院。帘约风前燕。着雨荷花红半敛。消得盈盈绿扇。

竹光野色生寒。玉纤雪藕冰盘。长记酒醒人静，暗香吹月栏干。

作者简介：宋广州南海人，字叔安，号随如。宁宗嘉泰二年进士。以诖误谪居三山三十年。性恬淡，士大夫皆贤之。工诗词，尤长于诗，明白清润，为时所推。有《随如百咏》。